Go tsenelela gape go raya go tsena kwa tirong nngwe morago ga nako. A re re jaaka go a tle go direge, go moletlo mongwe mme Tautona o o laleditswe. Tautona o ya moletlong o, e bile o tsena ka nako. Kwa morago Seromamowa le Btv di bega ka moletlo o mme tsa re Tautona o ne a o tsenelela. A go bua jaana ke go bua Tautona sentle? Mmualebe o tlaa re nnyaa, RB le Btv di tlaa bo di sa bue sentle ka gore Tautona o laleditswe moletlo o, ga a o italetsa. Gape o tsenye koo ka nako. Gore re re Tautona o tseneletse moletlo go bogole. O ka bo a o tseneletse fa a ne a ile koo a sa lalediwa, a italeditse, e bile a tsenye morago ga nako. Gongwe o tlaa botsa gore re bue jang. La ga Mmualebe ke gore re, a re re motho o ne a tsenye moletlo, e seng a o tseneletse. A a o tsenelele fela fa a sa lalediwa kgotsa a sa tsena koo ka nako. La gago la reng? motshwanes@yahoo.com